อุบัติเหตุปีใหม่ 6 วัน สังเวย 340 ศพ จยย.ชนกันมากสุด จากความเมา
ปภ. สรุปผลการดำเนินงานลดอุบัติเหตุทางถนนช่วงปีใหม่ 59 วันที่ 6 อุบัติเหตุ 3,092 ครั้ง เสียชีวิต 340 ราย บาดเจ็บ 3,216 ราย เชียงใหม่แชมป์อุบัติเหตุ-ผู้บาดเจ็บสูงสุด โคราชมีผู้เสียชีวิตสูงสุด สาเหตุส่วนใหญ่เมาแล้วขับ เกิดกับจยย.มากสุด,เมื่อวันที่ 4 ม.ค. 59 ม.ล.ปนัดดา ดิศกุล รัฐมนตรีประจำสำนักนายกรัฐมนตรี ได้เป็นประธานแถลงข่าวสรุปผลการดำเนินงานลดอุบัติเหตุทางถนนช่วงเทศกาลปีใหม่ 2559 ที่กรมป้องกันและบรรเทาสาธารณภัย (ปภ.) ว่า ศูนย์อำนวยการป้องกันและลดอุบัติเหตุทางถนน (ศปถ.) ช่วงเทศกาลปีใหม่ 2559 ได้รวบรวมสถิติอุบัติเหตุทางถนนประจำวันที่ 3 ม.ค. 59 ซึ่งเป็นวันที่ 6 ของการรณรงค์ สุขกาย สุขใจ ขับขี่ปลอดภัย รับปีใหม่ 2559 เกิดอุบัติเหตุ 339 ครั้ง มีผู้เสียชีวิต 48 ราย ผู้บาดเจ็บ 361 คน ,  ,ทั้งนี้ ได้สรุปอุบัติเหตุทางถนนสะสม 6 วัน ตั้งแต่ 29 ธ.ค. 58 – 3 ม.ค. 59 เกิดอุบัติเหตุรวม 3,092 ครั้ง ผู้เสียชีวิตรวม 340 ราย ผู้บาดเจ็บรวม 3,216 คน จังหวัดที่ไม่มีผู้เสียชีวิต หรือตายเป็นศูนย์ มี 5 จังหวัด ได้แก่ ตรัง แพร่ ระนอง สิงห์บุรี และสุโขทัย จังหวัดที่เกิดอุบัติเหตุสะสมสูงสุด ได้แก่ เชียงใหม่ 125 ครั้ง จังหวัดที่มีผู้เสียชีวิตสะสมสูงสุด ได้แก่ นครราชสีมา 15 ราย จังหวัดที่มีผู้บาดเจ็บสะสมสูงสุด ได้แก่ เชียงใหม่ 125 คน ,   ,ส่วนสาเหตุที่ทำให้เกิดอุบัติเหตุสูงสุด ได้แก่ เมาสุรา ร้อยละ 19.79 ขับรถเร็วเกินกำหนด ร้อยละ 16.17 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 79.26 ส่วนใหญ่เกิดในเส้นทางตรง ร้อยละ 68.73 ถนนกรมทางหลวง ร้อยละ 40.71 บนถนนใน อบต. หมู่บ้าน ร้อยละ 34.51 ช่วงเวลาที่เกิดอุบัติเหตุสูงสุด ได้แก่ ช่วงเวลา 16.01 – 20.00 น. ร้อยละ 33.92 ผู้บาดเจ็บและผู้เสียชีวิตส่วนใหญ่อยู่ในกลุ่มวัยแรงงาน ร้อยละ 51.26 ,  ,อย่างไรก็ตาม จากการจัดตั้งจุดตรวจหลัก 2,101 จุด เจ้าหน้าที่ปฏิบัติงาน 65,403 คน เรียกตรวจยานพาหนะ 620,485 คัน มีผู้ถูกดำเนินคดี รวม 97,679 ราย มีความผิดฐานไม่สวมหมวกนิรภัย 28,705 ราย ไม่มีใบขับขี่ 27,214 ราย โดยจังหวัดที่เกิดอุบัติเหตุสูงสุด ได้แก่ เชียงใหม่ 17 ครั้ง จังหวัดที่มีผู้เสียชีวิตสูงสุด ได้แก่ ตาก พระนครศรีอยุธยา และนครราชสีมา จังหวัดละ 3 ราย จังหวัดที่มีผู้บาดเจ็บสูงสุด ได้แก่ นครศรีธรรมราช 21 คน
ปภ. สรุปผลการดำเนินงานลดอุบัติเหตุทางถนนช่วงปีใหม่ 59 วันที่ 6 อุบัติเหตุ 3,092 ครั้ง เสียชีวิต 340 ราย บาดเจ็บ 3,216 ราย เชียงใหม่แชมป์อุบัติเหตุ-ผู้บาดเจ็บสูงสุด โคราชมีผู้เสียชีวิตสูงสุด สาเหตุส่วนใหญ่เมาแล้วขับ
ปีใหม่ 59,7วันอันตรายปีใหม่,ปีใหม่ 2559,อุบัติเหตุ ปีใหม่ 59,อุบัติเหตุ,ยอดรวมอุบัติเหตุ 59,เสียชีวิต,บาดเจ็บ,กรมทางหลวง,เมาแล้วขับ,ดื่มสุรา,ข่าว,ข่าวสังคม,ข่าวทั่วไทย,กทม.,ไทยรัฐออนไลน์